open-index/open-wikipedia-markdown huggingface dataset:
Kaarle Mänty

**Kaarle Oskari Mänty** (synt. **Mäkilä**, 2. joulukuuta 1865 Loimaan pitäjä – 3. syyskuuta 1937 Vaasa) oli suomalainen poliitikko, joka toimi SDP:n kansanedustajana vuosina 1907–1908 ja 1910–1918. Sisällissodan aikana Mänty työskenteli punaisten hallinnossa ja oli sodan jälkeen vankilassa vuoteen 1921 saakka. Myöhemmin hän vaikutti Suomen Sosialistisessa Työväenpuolueessa ja sai poliittisen toimintansa vuoksi uuden vankilatuomion 1924.

## Elämä
### Varhaiset vuodet
Mänty syntyi Loimaan Isoperän kylässä torppari Kaarle Mäkilän ja Eva Stiina Anttilan yhdeksänlapsiseen perheeseen. Hän kävi muutaman kuukauden kiertokoulua ja työskenteli 16-vuotiaasta lähtien renkinä kotiseudullaan. Asevelvollisuuden jälkeen Mänty palveli Hämeenlinnan tarkk'ampujapataljoonan aliupseerina 1887–1895. Samalla hän vaihtoi sukunimensä, koska pataljoonassa oli useita Mäkilä-nimisiä. Sotaväestä erottuaan Mänty muutti Jyväskylään, jossa hän työskenteli poliisina 1895−1903, satamamestarina 1903−1905 ja kaupungintalon vahtimestarina 1905−1918. Vuonna 1905 Mänty aloitti poliittisen toimintansa liittymällä Jyväskylän työväenyhdistykseen. Hän oli myös perustamassa Osuuskauppa Mäki-Mattia ja toimi sosialidemokraattisen puolueen piirisihteerinä 1906−1909. Maaliskuussa 1907 Mänty valittiin kansanedustajaksi Suomen ensimmäisissä yksikamarisen eduskunnan vaaleissa.

### Sisällissota
Helmikuun vallankumouksen aikana keväällä 1917 Mänty valittiin Jyväskylän järjestyskomitean jäseneksi. Sisällissodan käynnistyessä tammikuussa 1918 Mäntyä pyydettiin sotilastaustansa johdosta rintamakomentajaksi tai Helsinkiin suunnitellun punaisten sotakoulun johtajaksi, mutta hän kieltäytyi tehtävistä ikäänsä ja terveydentilaansa vedoten. Sodan jälkeen tehdyissä kuulusteluissa Mänty kertoi myös vastustaneensa aseellista vallankumousta. Maaliskuun alusta lähtien hän toimi Suomen Punaisen Kaartin muonitusosaston kansliapäällikkönä. Mänty vangittiin Helsingin taistelun yhteydessä 12. huhtikuuta ja toimitettiin Suomenlinnan vankileirille. Lokakuussa hän sai viiden vuoden kuritushuonetuomion avunannosta valtio- ja maanpetokseen, jonka valtiorikosylioikeus korotti tammikuussa yhdeksään vuoteen. Mänty kärsi tuomiotaan aluksi Lappeenrannan pakkotyölaitoksessa ja vapautui presidentin armahduksella Tammisaaren pakkotyölaitoksesta joulukuussa 1921.

### Sodan jälkeen
Vapauduttuaan Mänty muutti Vaasaan, jossa hän liittyi SSTP:n jäseneksi ja työskenteli muun muassa *[[Työn Ääni|Työn Äänen]]* kirjapainon taloudenhoitajana. Elokuussa 1923 Mänty vangittiin niin sanotun suuren kommunistijutun yhteydessä ja tuomittiin lähes neljän vuoden kuritushuonerangaistukseen, josta hän vapautui keväällä 1927. Myöhemmin Mänty oli mukana muun muassa kommunistisen Suomen Rakennustyöväen Liiton toiminnassa. Hän kuoli Vaasassa 71-vuotiaana. Mänty on haudattu Vaasan uudelle hautausmaalle.

## Perhe
Männyn puoliso oli Saarijärvellä syntynyt Edla (Etna) Seliina Malmberg (1868−1944), jonka kanssa hän avioitui vuonna 1893. Pariskunnalla oli yhdeksän lasta.

## Lähteet
Emiliano Moretti

**Emiliano Moretti** (s. 11. kesäkuuta 1981 Rooma) on italialainen jalkapalloilija, pelipaikaltaan puolustaja. Hän pelasi Italian ja Espanjan pääsarjoissa vuosina 2001–2019. Hän saavutti olympiapronssia ja pelasi Italian A-maajoukkueessa kaksi ottelua.

Moretti aloitti uransa roomalaisessa AS Cisco Romassa, josta hän siirtyi AC Fiorentinaan vuonna 2000. Fiorentinassa hän oli mukana voittamassa Italian cupia vuonna 2001. Kaudella 2001–2002 Moretti pelasi 27 liigaottelussa. Fiorentinan mennessä konkurssiin vuonna 2002 siirtyi Moretti Italian suurseuraan Juventukseen. Vuonna 2003 Moretti lainattiin Modenaan auttamaan joukkuetta pysymään liigassa. Samana vuonna Parma hankki Morettin itselleen. 

Moretti vietti yhden kauden lainalla Bolognassa, ennen kuin Parma joutui talousvaikeuksiin ja myi Morettin espanjalaisseura Valenciaan. Pelaajauransa viimeisen vuosikymmenen Moretti edusti Genoaa ja Torinoa.

Moretti pelasi Serie A:ssa 367 ottelua, joissa hän teki seitsemän maalia, sekä Espanjan La Ligassa 135 ottelua, joissa hän teki neljä maalia.

Moretti voitti Italian alle 21-vuotiaiden maajoukkueessa Euroopan-mestaruuden vuonna 2004. Samana vuonna hän saavutti olympiapronssia Ateenan kesäolympialaisissa. Hän pelasi Italian A-maajoukkueessa kaksi ottelua, marraskuussa 2014 Albaniaa ja maaliskuussa 2015 Englantia vastaan.

## Lähteet
Simon Davies

**Simon Davies** (s. 23. lokakuuta 1979 Haverfordwest, Wales) on walesilainen maajoukkuetason jalkapalloilija, joka edusti seuratasolla muun muassa Englannin Valioliigassa pelaavia Tottenhamia, Evertonia ja Fulhamia. Hän oli pelipaikaltaan keskikenttäpelaaja.

177-senttinen Davies aloitti uransa Peterborough Unitedissa vuonna 1997. 31. joulukuuta 1999 hän siirtyi 700 000 punnan siirtosummalla Tottenhamiiniin, jossa teki debyyttinsä 9. huhtikuuta 2000 ottelussa Liverpoolia vastaan. Vuodesta 2005 vuoteen 2006 Davies edusti Evertonia, josta siirtyi Fulhamiin.

Walesin maajoukkuetta Davies edusti 58 kertaa ja teki pelaamissaan otteluissa kuusi maalia.

## Lähteet

## Aiheesta muualla
*Daviesin profiili'' uptheposh.com''issa 
*Simon Davies Fulhamin sivuilla
Randy Piper

**Randy Piper** (s. 1956, San Antonio, Texas) on yhdysvaltalainen kitaristi ja muusikko. Hän oli W.A.S.P.-yhtyeen kitaristi sen alkuaikoina 80-luvun alussa. Nykyään hän soittaa entisten W.A.S.P.-jäsenten Chris Holmesin ja Tony Richardsin kanssa perustamassaan Animal-yhtyeessä, jonka debyyttialbumi, *900 lb. Steam*, julkaistiin vuonna 2003.

## Diskografia
### W.A.S.P.

* *W.A.S.P.* (1984)
* *The Last Command* (1985)

### Animal

* *900 lb. Steam* (2003)
* *Violent New Breed* (2007)
* Virus (2008)

## Aiheesta muualla
*Randy Piperin haastattelu fullbloomsmusic.comissa
Intialainen elokuva

**Intialainen elokuva** on yleisnimitys kaikille Intian niemimaalla, nykyisen Intian alueella, tehdylle elokuville. Se jakaantuu edelleen useisiin alahaaroihin muun muassa kielten perusteella.

Intian elokuvateollisuus on tuotettujen elokuvien lukumäärällä mitattuna maailman suurin (877 pitkää elokuvaa ja 1177 lyhytelokuvaa vuonna 2003). Elokuvaliput Intiassa ovat hyvin halpoja, keskimääräinen hinta on noin 0,24 euroa. 73 % kaikista Aasian-Tyynenmeren alueen elokuvalipuista ostetaan Intiassa (yhteisarvo arvioitu 3,6 miljardiksi euroksi). Intiassa on myös maailman suurin elokuvakaupunki, Ramoji Film City. Muita vastaavia ovat Intian elokuvapääkaupungin Mumbain elokuvakaupunki sekä Noida Film City, jossa majaansa pitää 50 satelliittikanavaa sekä kansainvälinen elokuvaoppilaitos Asian Academy of Film & Television. Elokuvateollisuutta pitää yllä suurelta osin maksava yleisö. The Central Board of Film Certification of Indian mukaan jokainen intialainen käy keskimäärin neljä kertaa vuodessa elokuvissa. Hiljattain intialainen elokuva on tullut tunnetummaksi myös muualla maailmassa, etenkin maissa joissa on intialaisperäistä väestöä.

Eräs intialaisen elokuvan erityispiirre on väliaika, joka edustaa tyypillisesti siirtymää takaisin todellisuuteen.

## Alueelliset filmiteollisuudet

Virallinen tilastointi jaottelee Intiassa tuotetut elokuvat niiden kielten mukaan. Tämä käytäntö heijastelee osavaltioiden uudelleenjärjestelyä kielirajojen mukaan 1952–1970. Vaikka myös historioitsijat käyttävät tätä järjestelmää , se ei välttämättä kerro elokuvan tai sen ohjaajan maantieteellisestä alkuperästä. Esimerkiksi bengaliohjaaja Mrinal Sen ohjasi elokuvia orijaksi (Orissan osavaltion kieli), teluguksi (Andhra Pradesh) ja hindiksi (muun muassa Uttar Pradesh, Bihar, Madhya Pradesh). Intiassa tuotetaan elokuvia noin kolmellakymmenellä eri kielellä. Suurimmilla kielillä (hindi, bengali, marathi, kannada, tamili, telugu ja malajalam) on kaikilla oma elokuvateollisuutensa.

## Katso myös
* Bollywood, hindinkielinen elokuvateollisuus
* Kollywood, tamilinkielinen elokuvateollisuus
* Tollywood, telugunkielinen elokuvateollisuus
*Tollywood, bengalinkielinen elokuvateollisuus (huomaa sama nimi)
*Mollywood, malayalaminkielinen elokuvateollisuus
*Ollywood, orijankielinen elokuvateollisuus  
*Pollywood, punjabinkielinen elokuvateollisuus 
*Jollywood, assaminkielinen elokuvateollisuus

## Lähteet

## Aiheesta muualla

* Bollywood and Globalization  
* Maailman kuvalehti: Intian elokuvateollisuus ei suosi taidetta
Hämeen Vasemmistoliitto

**Hämeen Vasemmistoliitto** on yksi Vasemmistoliiton 13 piirijärjestöstä. Piiritoimisto sijaitsee Lahdessa. Aiemmin järjestö oli nimeltään **Etelä-Hämeen Vasemmistoliitto**.

## Kansanedustajat
*Aino-Kaisa Pekonen (2011-)
*Esko Helle (1990–2003)
*Matti Kauppila (2003–2011)

## Vaalit

## Lähteet
Vilhelm III (Alankomaat)

**Vilhelm III ** (*Willem Alexander Paul Frederik Lodewijk*, 19. helmikuuta 1817 – 23. marraskuuta 1890) oli Alankomaiden kuningas ja Luxemburgin suurherttua vuosina 1849–1890.  Hänen vanhempansa olivat kuningas Vilhelm II sekä Anna Pavlovna, Venäjän keisari Aleksanteri I:n sisar.

Vilhelm inhosi isänsä tekemiä liberaaleja myönnytyksiä ja joutui heti valtaistuimelle noustuaan hankauksiin liberaalipuolueen kanssa. Vuonna 1862 hän lakkautti orjuuden Alankomaiden Länsi-Intiassa. 

Vilhelm oli naimisissa kahdesti, ensin serkkunsa Sophie von Württembergin kanssa (1839–1877). Tästä liitosta syntyi kolme poikaa, Vilhelm, Morits ja Aleksanteri. Toisesta liitosta 1879 Emma av Waldeck-Pymontin kanssa syntyi tytär Vilhelmiina, josta tuli seuraava kuningatar.

Vilhelm III kuoli munuaissairauteen vuonna 1890. Hänen tyttärestä Vilhelmiinasta tuli kuningatar, koska Vilhelmin pojat olivat kuolleet ennen isäänsä.

Koska Luxemburgin silloisen kruununperimyslain mukaan naiset eivät voineet periä suurherttuakunnan kruunua, Vilhelm III:n kuoltua hänen seuraajakseen nousi Luxemburgissa Aadolf I.

## Lähteet

## Aiheesta muualla
Hämeen vihreät

**Hämeen Vihreät** on Vihreän liiton piirijärjestö, joka toimii Hämeen vaalipiirin 21 kunnassa. Järjestön puheenjohtajana vuosina 2026-2027 toimii Hämeenlinnalainen Anton Satamo, ja varapuheenjohtajana Asikkalalainen Terhi Vesterinen. 

## Jäsenjärjestöt
### Heinolan Vihreät ry
### Hollolan Vihreät ry
### Hämeen Vihreät Naiset ry
### Hämeenlinnan Vihreät ry
### Janakkalan Vihreät ry
### Järvi-Hämeen Vihreät ry
### Lahden Vihreät ry
### Lahden Vihreät Nuoret ry
### Lounais-Hämeen Vihreät ry
* Forssa, Humppila, Jokioinen, Tammela ja Ypäjä
### Orimattilan Vihreät ry
### Padasjoen Vihreät ry
### Riihimäen Seudun Vihreät ry

## Vaalit

#### Eduskuntavaalit

Vihreiden kansanedustajat Hämeen vaalipiiristä:

1991-1995 Pekka Räty (sit.)

1999-2007 Kirsi Ojansuu-Kaunisto

2019-2023 Mirka Soinikoski

### Aluevaalit
*Yhdistys kattaa sekä Kanta- että Päijät-Hämeen hyvinvointialueet.*

 

#### Kuntavaalit

#### Eurovaalit

## Lähteet

## Aiheesta muualla
* Hämeen Vihreiden kotisivut
Cloetta Fazer

**Cloetta Fazer AB** oli vuosina 2000–2009 toiminut pohjoismaiden suurin makeisvalmistaja 22 prosentin markkinaosuudellaan.

Oy Karl Fazer Ab yhdisti makeisten valmistuksen vuonna 2000 ruotsalaisen Cloetta AB:n kanssa uudeksi Cloetta Fazer AB -nimiseksi yritykseksi, josta tuli Fazerin tärkein osakkuusyhtiö. Cloetta Fazerilla oli tehtaita vuonna 2006 kolme: kaksi Suomessa (Vantaa ja Lappeenranta) sekä yksi Ruotsissa (Ljungsbro).

Vuoden 2009 alussa Cloetta Fazer jakautui takaisin kahdeksi yritykseksi, Fazer Makeiset Oy:ksi ja Cloetta AB:ksi.

## Cloettan ja Fazerin historia ja tavaramerkit aikajanassa

* 1862: Sveitsiläiset veljekset Christoffer, Nutin ja Bernhard Cloetta perustavat Cloettan Kööpenhaminassa.
* 1887: Cloetta aloittaa Kehlet-suklaan myynnin.
* 1891: Karl Fazer avasi ranskalais-venäläisen konditorian Helsingissä.
* 1895: Fazerin Pihlajanmarja. Nimi lyhenee vuonna 1982 Pihlajaksi.
* 1896: Mignon-muna 
* 1897: Karl Fazer aloittaa makeisten teollisen valmistuksen.
* 1901: Cloettan toiminta siirrettiin Ljungsbrohon.
* 1904: Wienernougat
* 1913: Guldnougat
* 1922: Fazerin Sininen ja Tulo 
* 1928: Tarragona 
* 1929: Vihreät kuulat 
* 1933: Mums-Mums 
* 1935: Fazerin Parhain -karkkipussi tulee markkinoille 
* 1937: Mellanmål 
* 1938: Kexchoklad 
* 1941: Center
* 1949: Chymos tuo markkinoille Marianne-karkit, Cloetta *[[Plopp|Ploppin]]*.
* 1960: Dumle-tikkari 
* 1961: Kina 
* 1964: Geisha 
* 1965: Polly 
* 1966: Cloetta tuo markkinoille Bridgeblandning-makeisen, Fazer Suffelin ja Chymos Omarin.
* 1969: Fazermint 
* 1974: Kismet 
* 1975: Fazer ostaa ruotsalaisen makeisyritys Mazettin.
* 1977: Tyrkisk Peber
* 1987: Dumle Original
* 1990: Cloetta ja Fazer aloittavat yhteistyön.
* 1993: Fazer osti Chymos Oy:n.
* 1993: Fazer aloitti toiminnan Puolassa
* 1994: Cloetta listautuu Tukholman pörssiin.
* 1998: Cloetta osti Candelia-makeisyrityksen.
* 2000: Cloettan ja Fazerin makeistuotanto yhdistetään Cloetta Fazer AB:ksi.
* 2005: Puolassa sijaitseva tehdas ja Norrköpingin tehdas Ruotsissa lopetetaan, ja tuotantoa siirretään jäljelle jääneisiin tehtaisiin (Vantaa, Lappeenranta ja Ljungsbro).
* 2008–2009: Cloetta Fazer AB jaetaan Cloettaksi ja Oy Karl Fazer Ab:n omistamaksi Fazer Makeisiksi. Cloettalla on tarkoitus hakea osakkeiden listausta Tukholman pörssissä. 

* Vuonna 2012 Cloetta fuusioitui  makeisvalmistaja Leafin kanssa.

## Lähteet
* Cloetta Fazerin historiikki
* http://www.fundinguniverse.com/company-histories/Cloetta-Fazer-AB-Company-History.html

### Viitteet

## Aiheesta muualla
* Cloetta Fazerin kotisivut <small>(arkistoitu)</small>
Kristillisdemokraattien Hämeen piiri

**Kristillisdemokraattien Hämeen piiri** on yksi Kristillisdemokraattien viidestätoista piirijärjestöstä. Piiri vastaa Kristillisdemokraattien järjestö-, tiedotus- ja vaalitoiminnasta Hämeen vaalipiirissä.

Ylintä päätösvaltaa Hämeen Kristillisdemokraateissa käyttää piirikokous. Piirin puheenjohtajana toimii Hannele Saari.

KD:lla on Hämeestä yksi kansanedustaja, puolueen entinen puheenjohtaja Päivi Räsänen.

## Paikallisosastot
* Asikkala
* Forssa
* Hartola
* Hattula
* Hausjärvi
* Heinola
* Hollola
* Hämeenlinna
* Janakkala
* Lahti
* Nastola
* Orimattila
* Riihimäki
* Sysmä
* Tammela

## Poliitikot
### Kansanedustajat

* Ulla Järvilehto (1975–1983)
* Päivi Räsänen (1995 –alkaen)

### Aluevaltuutetut
**Kanta-Hämeen hyvinvointialue**
* Kylli Kylliäinen (2022→)
* Päivi Räsänen (2022→)
* Hannele Saari (2022→)

**Päijät-Hämeen hyvinvointialue**
* Pertti Arvaja (2022→)
* Sonja Falk (2022→)
* Leena Kaartinen (2022→)

## Puheenjohtajat
*Leena Mantere 2001–2007
*Pasi Jalonen 2007–2011
*Mirja Pöhö 2012-

## Vaalihistoria
### Eduskunta

### Kuntavaalit

### Eurovaalit

## Lähteet
Kari Mänty

**Kari Seppo Johannes Mänty** (s. 6. toukokuuta 1948 Jurva) on Yleisradion urheilun entinen päällikkö. Hän on toiminut myös sanomalehti *[[Pohjalainen|Pohjalaisen]]* päätoimittajana.

Toimittajan uransa Mänty aloitti vuonna 1970 TV-uutisissa ja on ollut siitä lähtien Yleisradion palveluksessa, lukuun ottamatta työskentelyä BBC:n maailmanpalvelun suomenkielisellä osastolla Lontoossa 1973–1974 sekä kautta, jolloin Mänty toimi Vaasassa ilmestyvän *Pohjalainen*-sanomalehden päätoimittajana vuosina 1996–2002. Päätoimittajakautenaan Mänty ylläpiti ja vahvisti Ilkka-yhtymän haltuun siirtyneen sanomalehden identiteettiä. Se poikkesi journalistiselta linjaltaan Kari Hokkasen päätoimittamasta *[[Ilkka (sanomalehti)|Ilkka]]*-lehdestä.

## Lähteet
Sukupolvenvaihdos

**Sukupolvenvaihdos** () on monivaiheinen ja suunniteltu prosessi, jossa yrityksen omistajuus, johtajuus ja osaaminen siirretään luopuvalta omistaja-yrittäjältä seuraavalle yrittäjäsukupolvelle (erityisesti rintaperillisille). Sukupolvenvaihdoksen tekninen, omistajuuden siirron prosessi voidaan jaotella suunnitteluvaiheeseen, toteutusvaiheeseen ja jälkihoitovaiheeseen. Sukupolvenvaihdoksen osaamisen ja johtajuuden siirron prosessi voidaan jaotella tutustumisvaiheeseen, sisääntulovaiheeseen, yhteisjohtajuusvaiheeseen ja itsenäisen liiketoiminnan vaiheeseen. Osaamisen siirto luopujalta jatkajakandidaatille on tyypillisesti alkanut yrittäjäperheessä jo jatkajan lapsuuden aikana. Suomessa sukupolvenvaihdokseen liittyviä perintö- ja lahjaveroja keventää perintö- ja lahjaverolain 55 §. Verohuojennuksen saaminen edellyttää lisäksi oikeuskäytännössä vahvistettujen edellytysten täyttymistä.

## Sukupolvenvaihdoksen toteuttaminen

Sukupolvenvaihdos voidaan perheyhtiössä toteuttaa esimerkiksi
* osakekauppana käypään hintaan
* osakekauppana ja omien osakkeiden hankintana
* alihintaisena kauppana
* lahjana 
* jakautumalla kahdeksi tai useammaksi yhtiöksi
* perustamalla jatkajalle uuden apuyhtiön
* liiketoimintakauppana ja luopujan yhtiön purku

## Maatilan sukupolvenvaihdos
Eräs erikoistapaus sukupolvenvaihdoksesta on **maatilan sukupolvenvaihdos**. Siihen pätevät monilta osin samat huomioon otettavat asiat kuin yrityksen sukupolvenvaihdokseen, mutta maatilojen osalta on myös esimerkiksi erityislainsäädäntöä.

## Katso myös
*Omistajanvaihdos

## Lähteet
* Taru T. Hautala (2006), Osaamisen ja johtajuuden siirto ravitsemisalan perheyritysten sukupolvenvaihdoksessa, väitöskirja, Vaasan yliopisto
* Taru Hautala (toim.) (2008), Vetäjä vaihtuu: Opaskirja yrittäjäpolvenvaihdoksiin, Suomen Yrityskummit ry
*

### Viitteet
Vernon Presley

**Vernon Elvis Presley** (10. huhtikuuta 1916 Fulton, Mississippi, Yhdysvallat – 16. kesäkuuta 1979 Memphis, Tennessee, Yhdysvallat) oli Elvis Presleyn isä.

Köyhistä oloista lähtenyt Presley avioitui vuonna 1933 Gladys Smithin kanssa. Presley rakensi heille vain muutamalla kymmenellä dollarilla yhden huoneen puutalon, jossa syntyivät pariskunnan molemmat pojat: Jesse Garon ja Elvis Aaron, joista Jesse syntyi kuolleena. Pariskunta päätti pyhittää elämänsä Elvikselle ja antaa tälle parhaimman kasvatuksen. 

Elviksen ollessa muutaman vuoden ikäinen Vernon Presley joutui yhdeksäksi kuukaudeksi vankilaan väärennettyään neljän dollarin sekin 40 dollarin suuruiseksi. Perheen talous oli tiukilla, kunnes Elvis teki ensimmäiset levynsä ja ryhtyi ansaitsemaan miljoonia vuodessa. Vernonin tehtäväksi tuli hoitaa Elviksen raha-asioita.

Gladys Smith kuoli vuonna 1958. Presley avioitui uudelleen vuonna 1960 Davada ”Dee” Stanleyn kanssa, mutta erosi vuonna 1977. Samana vuonna Elvis kuoli, mikä aiheutti sairaan Vernonin lopullisen murtumisen. 

Vernon esiintyi kaksi kertaa poikansa elokuvissa: *[[Kiihkeitä rytmejä]]* (1957) ja *[[Elvis kiertueella]]* (1972).
Luettelo NFL:n ykkösvarauksista

**Luettelo NFL:n ykkösvarauksista** on luettelo amerikkalaisen jalkapallon ammattilaisliiga NFL:n vuosittaisessa värväystilaisuudessa ensimmäisenä varatuista pelaajista.

* Vuosina 1967–1969 NFL ja AFL järjestivät yhteisen varaustilaisuuden.

## Lähteet
*All Time Number 1 Draft Picks NFL.com
Pallonivel

**Pallonivel** on kahden tai useamman luun liitoskohta, jossa toinen osa muodostaa pallomaisen rakenteen, toinen vastaavanlaisen kupin. 

Ihmisen tunnetuimpia palloniveliä ovat lonkkanivel sekä olkanivel. Lonkkanivelessä pallo muodostuu reisiluusta sekä lonkan lonkkamaljasta. Olkanivel on monimutkaisempi: Pallo on kyllä olkanivelen pää, mutta kuppi muodostuu lähinnä lapaluusta sekä muista ympäröivistä kudoksista, ja se onkin altis menemään sijoiltaan.

Pallonivel antaa nivelelle mahdollisuuden yksinään taipua lähes mihin tahansa suuntaan toisin kuin esimerkiksi sarananivel.

## Teknisenä sovelluksena
Keinotekoisia palloniveliä käytetään 
muun muassa kulkuneuvojen rakenteissa.
Matti Makkonen (insinööri)

**Matti Antero Makkonen** (16. huhtikuuta 1952 Suomussalmi – 26. kesäkuuta 2015 Seinäjoki) oli suomalainen diplomi-insinööri ja matkapuhelinalan uranuurtaja. Hän toimi muun muassa Nokia Networksissa ja Telessä yksikön johtajana sekä Finnet Oy:n toimitusjohtajana. Makkosta pidetään tekstiviestin ja suurelta osin myös koko PTL-Tele-Soneran matkaviestintä-rahasammon isänä.

Matti Makkonen sai 2008 ''The Economist''-lehden palkinnon (The Economist’s Computing & Telecommunication Award).

Keväällä 2015 Kansainvälinen televiestintäliitto (ITU) palkitsi Makkosen hänen työstään toimialan hyväksi.

## Ura
Makkonen valmistui diplomi-insinööriksi pääaineenaan elektroniikka Oulun yliopistosta vuonna 1976. Sen jälkeen hän toimi Posti- ja telelaitoksen (PTL) palveluksessa järjestelmäsuunnittelijana kehittämässä langattomia kommunikaatiopalveluja (NMT) vuosina 1976–1983. Hän oli PTL:n Radioverkkoyksikön varajohtaja vuosina 1984–1988 ja kehitti samalla aktiivisesti myös GSM-tekniikkaa vuoteen 1988 asti. Hän nousi matkapuhelinpalveluyksikön johtajaksi vuonna 1989, jolloin yhtiön nimi oli vaihtunut Telecom Finlandiksi. Matkaviestinryhmän varatoimitusjohtaja hän oli vuosina 1995–2000. Vuonna 2000 hän ehti olla kesäkuusta lokakuuhun Mobile Internet Operator -yksikön johtaja ja johtoryhmän jäsen, yhtiön nimi oli vaihtunut Soneraksi. 

Marraskuun alusta 2000 Makkonen astui Nokia Networksin Professional Services -yksikön johtajaksi. Finnet Oy toimitusjohtaja hänestä tuli 1. helmikuuta 2003, ja hän oli tehtävässä 31. elokuuta 2005 asti.

Alkuvuonna 2006 Makkonen toimi Tieto-X:n ja Mainostoimisto Evian hallituksen jäsenenä ja konsulttina.

Makkonen toimi ICT-yhtiö Anvia Oyj:n toimitusjohtajana elokuusta 2010 kevääseen 2013, jolloin hän jäi vakavan sairauden takia sairauslomalle ja myöhemmin eläkkeelle. 

Makkonen kuoli vakavaan sairauteen 26. kesäkuuta 2015 Seinäjoella.

## Lähteet

## Aiheesta muualla
*Yle Radiouutiset: Matti Makkonen kertoo urastaan ja "insinöörin unelman" toteutumisesta, 10.9.2005 .
*Melibom Tmi Matti Makkonen.
*Henkilökohtainen blogi.
The Music

**The Music** oli vuosina 1999–2011 toiminut brittiläinen rockyhtye.

Teini-ikäisten koulukaverusten Leedsissä vuonna 1999 perustama yhtye kiinnitti levy-yhtiöiden huomion demollaan *Take the Long Road and Walk It*. Hut Records julkaisi yhtyeen ensimmäisen EP:n *You Might as Well Try to Fuck Me* keväällä 2001. Ensimmäinen albumi *[[The Music (albumi)|The Music]]* seurasi vuonna 2002 ja nousi Britannian albumilistalla neljänneksi. Yhtye kävi Yhdysvaltain-kiertueella Coldplayn kanssa, ja syksyllä 2004 ilmestyi toinen albumi *[[Welcome to the North]]*. Sen jälkeen seurasi tauko laulaja Robert Harveyn hoitaessa alkoholiongelmaansa, mutta vuonna 2008 yhtye julkaisi vielä kolmannen albumin *[[Strength in Numbers]]in*.

Keväällä 2011 yhtye ilmoitti lopettavansa kahden elokuisen jäähyväiskonsertin jälkeen. Harveyn mukaan lopettaminen johtui siitä, että hän kaipasi uusia haasteita eikä enää nauttinut yhtyeessä olosta.

## Jäsenet
* Robert Harvey – laulu, kitara
* Adam Nutter – kitara
* Stuart Coleman – basso
* Phil Jordan – rummut

## Diskografia
* *[[The Music (albumi)|The Music]]* (2002)
* *[[Welcome to the North]]* (2004)
* *[[Strength in Numbers]]* (2008)
* *[[Singles and EPs: 2001–2005]]* (2011)

## Lähteet
Sven Pahajoki

**Sven Pahajoki** (16. heinäkuuta 1950 Enontekiö – 28. helmikuuta 2022) oli suomalainen freelancetoimittaja ja tutkiva journalisti. 

Pahajoki oli perehtynyt synnyinmaakuntansa Lapin asioihin ja kirjoitti niistä useisiin maakuntalehtiin. Hän kirjoitti myös *[[Hymy (lehti)|Hymyyn]]*, *[[Apu (lehti)|Apuun]]* ja *[[Helsingin Sanomat|Helsingin Sanomiin]]*. Vuonna 2004 Pahajoki kirjoitti kirjan ranskalaisesta naparetkeilijä Dominick Arduinista. Vuonna 2006 ilmestyi hänen kirjoittamanaan *Lordi, hirviön tarina*. Merkittävä osa teoksesta perustuu luvatta tehtyihin lainauksiin, joihin ei ole viitattu lähdeluettelossa.

Pahajoki on ollut myös toimittajana radiossa ja televisiossa, muun muassa *[[Kuningaskuluttaja]]*-ohjelmassa ja TV-uutisissa, ja ohjannut noin 30 televisiodokumenttia sekä työskennellyt aluetelevisiossa.

Vuosina 1997–2008 Pahajoki toimi Vasemmistoliiton kunnanvaltuutettuna Rovaniemen maalaiskunnan valtuustossa. Vuonna 2008 hän oli ehdolla Rovaniemen kaupunginvaltuustoon SDP:n ehdokkaana, muttei tullut valituksi.

## Teokset
* 
* 
* 
* 
* 
* 
* *Karl Ahon matka Stalinin punaiseen helvettiin.* Kalottikustannus, 2018. 

## Lähteet

## Aiheesta muualla
* Hietamies, Eve: Sven Pahajoki ja syksyn kohukirja: Dominick Arduinin valheille rakennettu elämä.  *Apu* 19.11.2004.
Friends (soundtrack)

**Friends** on Elton Johnin albumi, joka julkaistiin vuonna 1971. Se oli heikosti menestyneen elokuvan *Ystävät* soundtrack ja sijoittui muita Johnin julkaisuja heikommin listoilla. 

## Kappaleet
# "Friends" – 2:20
# "Honey Roll" – 3:00
# "Variations on 'Friends'" – 1:45
# "Theme (The First Kiss) Seasons" – 3:52
# "Variations on Michelle's Song (A Day in the Country)" – 2:44
# "Can I Put You On" – 5:52
# "Michelle's Song" – 4:16
# "I Meant To Do My Work Today (A Day in the Country)" – 1:33
# "Four Moods" – 10:56
# "Seasons Reprise" – 1:33

## Lähteet
Elevaattori

**Rehuelevaattori** on maatalouden työväline. Sillä nostetaan koneellisesti karjalle, tavallisimmin naudoille tarkoitettua rehua esimerkiksi AIV-torniin tai navetan ylisille. Voimanlähteenä on yleensä sähkömoottori. Elevaattori on
myös kuivurin keskeisiä osia. Kuivurissa se nostaa kuivaussiilon alaosaan valuneen viljan takaisin ylös, jotta se voi valua uudelleen kuivaussiilon läpi.

## Katso myös
*Viljaruuvi
*Kuljetin
Kuorintarauta

**Kuorintarauta** (myös **kuorimarauta**, **parkkuurauta**, **vuolurauta**, **vuolin**, **kolomarauta** tai **aisain**) on puun kuorimisessa käytetty työkalu. Rakenteeltaan se on kuin pitkäteräinen puukko, jossa on kahva molemmissa päissä. Terä on usein päistään eteenpäin kaartuva, jotta kuorittava kohta pysyy hyvin terän alueella. Kahvojen muoto sekä asento riippuvat pääasiallisesta käyttötarkoituksesta. Kaadettu puu kuoritaan kuorimaraudalla, mikäli halutaan nopeuttaa sen kuivumista, estää hyönteistuhoja tai puu käytetään esimerkiksi hirsirakentamisessa. Kuorimisessa voidaan käyttää apuna kuorimapukkia tai kuorimarenkkua, jonka päälle puu asetetaan työskentelyn ajaksi.

Kuorintarautaa käytetään myös elävien puiden kuorimiseen, kun halutaan esimerkiksi kuivattaa haapa, jotta se ei kasvattaisi juurivesoja tai vaurioittaa mäntyä, jotta puu tuottaisi mahdollisimman paljon pihkaa tervan valmistusta varten. Kuivatettava puu kuoritaan joka puolelta yleensä muutaman kymmenen senttimetrin matkalta, jolloin nilakerros saadaan poistettua ja yhteyttämistuotteiden virtaaminen estyy. Toimenpidettä kutsutaan kaulaamiseksi tai kolomiseksi, mistä tulee työkalun yksi nimitys kolomarauta. Kaskiviljelyssä viljelyalueen tekeminen aloitettiin koloamalla puut, jolloin ne kuivuivat pystyyn. Havumetsään tehtyä, pystyyn kuivumaan kolottua metsikköä kutsuttiin Itä-Suomessa nimellä huhta.

Pitkävartinen kuorintarauta on petkele.
Lautasäes

**Lautasäes** on traktorin perään asennettava raskas maataloustyökalu. Se on tarkoitettu maan pinnan muokkaukseen, muttei syvään auraukseen.

## Rakenne
Muokkaus tapahtuu hieman kuperien kiekkojen eli lautasten avulla. Varsinkin vanhemmissa koneissa kiekkojen reuna on sileä, mutta nykyään käytetään myös hammastettuja kiekkoja. Hammastettu kiekko pureutuu maahan paremmin, koska pintapaine hampaan harjalla muodostuu suuremmaksi kuin sileässä kiekossa.

Perinteisessä lautasäkeessä lautaset ovat rivissä akselilla, joka on vähintään päistään laakeroitu lautaskannattimen runkoon. Runkoja on yhdessä äkeessä tavallisesti neljä kappaletta ja ne on kiinnitetty varsinaiseen äkeen runkoon tappikiinnityksellä kummastakin päästä lautasrunkoa. Lautasrungot kiinnitetään yleensä X-muotoon, jossa yksi X:n sakara kuvaa yhtä lautasrunkoa. Vähintään ulompi tappi on helposti irrotettavissa ja koska lautasrunko on nivelöity tapilla myös sisemmästä päästään, voidaan lautasrungon kulmaa ajosuuntaan nähden muuttaa. Äkeen runkoon on tehty tapille reikiä eri kulmien arvoja varten. Erilaisella lautaskulmalla saadaan muutettua muokkausvaikutusta.

Nykyään lautasäkeistä on useita variaatioita ja valmistajakohtaisia ratkaisuja. Lautasäkeen tunnistaa kuitenkin edelleen siitä, että lautasrungot on asetettu X-muotoon ja niiden kulma on säädettävissä. Nämä ominaisuudet erottavat lautasäkeen lautasmuokkaimesta.

## Katso myös
*Luettelo maatalouskoneista vuodenkierron mukaan

## Lähteet

## Aiheesta muualla
Tasausäes

**Tasausäes** on viljanviljelyssä käytetty äestyyppi, jota käytetään varhain keväällä. Se tasaa pellon pinnan muttei riko maanpintaa kovin voimaperäisesti.  Näin maanpinnan kosteus säilyy, vaikka sattuisi vähäsateinen alkukesä. Varsinainen maanmuokkaus tapahtuu muunlaisilla äestyypeillä. Tasausäes tunnetaan myös nimellä pintaäes.

## Katso myös
*Luettelo maatalouskoneista vuodenkierron mukaan
Pahajoki (Muonio)

**Pahajoki** on runsaat 30 kilometriä pitkä joki Nuuskakairassa Suomen Lapissa. Se saa alkunsa Enontekiön Ounastunturin puroista ja laskee hyvin jyrkästi lounaaseen Muonion puolelle ja yhtyy Kajangin itäpuolella Keräsjokeen, joka parin järven ja joen kautta laskee Muonionjokeen.

Joki on helppo ylittää sateettomana aikana. Joessa on tutkitun tiedon mukaan tammukkaa. Joki on erityisen puhdas, koska yläpuolella ei ole saastuttavaa teollisuutta eikä maanviljelystä. Ja tammukka on erityisen altis salakalastukselle. Yläjuoksulla on myös mutua.
Kaislaleikkuri

**Kaislaleikkuri** on eräänlainen niittokoneesta tehty vesille sopiva muunnelma, jonka toimintaideana on katkoa vedessä kasvavaa rehevää heinä- ja vihviläkasvillisuutta, kuten järviruokoa. Sen ensisijaiseksi käyttöindikaatioksi lienee ajatellun vesistöjen rehevöitymisen estäminen. Kaislaleikkureissa on ainakin polttomoottorilla toimivia veneestä käytettäviä tyyppejä ja yksinkertaisempia moottorittomia soutuveneen perässä vedettäviä malleja.

Ruoppaus lienee kaislaleikkuria tehokkaampi keino rehevöitymistä vastaan.
The First

**The First** on suomalainen vuonna 1964 perustettu popmusiikkia esittävä yhtye.

Yhtye esiintyi 1960-luvulla esimerkiksi The Jimi Hendrix Experiencen ja The Holliesin Suomen-konserttien avaajana.

## Historia
Yhtyeen perustivat Leif Kiviharju, Markku Vihavainen, Teuvo Grönroos ja Seppo Järvinen. Yhtyeen nimi sai alkunsa uudenvuodenaattona 1965, jolloin yhtye esiintyi Kerho Ykkösessä radion suorassa lähetyksessä. The First nousi suosioon nopeasti ja sai keikkakalenterinsa täyteen.

Maaliskuussa 1966 Grönroos lähti suorittamaan varusmiespalvelusta, jolloin hänet korvasi Kiviharjun suosituksesta Mårten Enqvist. Syksyllä Vihavaisen lähdettyä opiskelemaan kitaristiksi tuli Arto Lönnfors.  

Yhtyeen maine kantautui levy-yhtiöiden tietoon, ja vuoden 1967 aikana ilmestyivät singlet "Perjantai", "Meni hermot" ja "Jos sais reissullansa". Marraskuussa 1967 The First hajosi Kiviharjun lähdettyä varusmiespalvelukseen. Päästyään armeijasta Kivikarju, Enqvist ja Järvinen perustivat helmikuussa 1969 Lemon-yhtyeen yhdessä Arto Tarkkosen kanssa. 

Manageri Raimo Pirskanen kokosi uuden Firstin, jossa soittivat lopulta Alf Kiviharju (kitara), Raimo Wallen (saksofoni) ja Zape Leppänen (rummut). Basisteina vierailivat Vesa Toppinen, Lasse Kvist ja Olli Ödner. Alkuperäiset jäsenet eivät hyväksyneet Pirskasen toimintaa, minkä johdosta välit manageriin viilenivät.

Vuonna 1986 Kiviharju, Lönnfors, Enqvist ja Järvinen lyöttäytyivät taas yhteen ja palasivat julkisuuteen *Blue Monday* -levyn myötä. Lönnfors siirtyi viettämään hiljaista elämää 1995. Hänet paikkasi Cay Karlsson, joka toimi 1960-luvulla The Scaffolds -yhtyeen laulusolistina. Nykyään The First soittaa Back to the Sixties -tapahtumissa.

## Kokoonpanot

### Ensimmäinen kokoonpano 1964-1966
* Leif Kiviharju – basso ja laulu
* Markku Vihavainen – kitara ja laulu
* Teuvo Grönroos – kitara
* Seppo Järvinen – rummut ja laulu

### Toinen kokoonpano 1966–1967, 1986–1995
* Leif Kiviharju – basso ja laulu
* Mårten Enqvist – kitara
* Arto Lönnfors – kitara ja laulu
* Seppo Järvinen – rummut ja laulu

### Kolmas kokoonpano
* Erkki Nieminen – kitara ja laulu
* Mats Huldén – kitara ja laulu
* Lasse Kvist – basso
* Seppo Järvinen – rummut ja laulu

### Neljäs kokoonpano
Basistit vaihtelivat
* Alf Kiviharju – kitara
* Raimo Wallen – saksofoni
* Vesa Toppinen – basso
* Lasse Kvist – basso
* Olli Ödner – basso
* Zape Leppänen – rummut

## Julkaisut

### Singlet
* "Perjantai / Olit mielessäin" (1967)
* "Meni hermot / Yksin vain" (1967)
* "Kylmä Kyllikki / Jos sais reissullansa" (1967)
* "Blue Monday / Girl on the Run" (1986)
* "You Gotta Be a Rocker / Dancing with My Baby" (1987)
* "Kaikkesi teit / En rauhaa saa" (1989)

### LP: t
* *Blue Monday* (1986)
* *First Aid* (1989)

### CD:t
* *Katse vain* (1991)
* *Rock ‘n’ Roll* (1998)
* *Rautalankaa* (2000)
* *[[20 suosikkia – Meni hermot]]* (1999)

## Lähteet

## Aiheesta muualla
* Ylen Elävä arkisto: The First
Perikoreesi

**Perikoreesi** (, , 'keskinäinen toisensa läpäiseminen') on kristinuskon teologian käsite. *Trinitaarinen perikoreesi* liittyy kolminaisuusoppiin, *kristologinen perikoreesi* oppiin Kristuksesta. 

Kolminaisuusopissa perikoreesi viittaa *Isän*, *Pojan* ja *Pyhän Hengen* suhteeseen. Nämä kolme persoonaa ikään kuin läpäisevät toisensa säilyttäen samalla identiteettinsä. Perikoreesi-ajatuksesta seuraa käsite appropriaatio eli *jollekin ominaiseksi lukeminen*: jumaluuden eri ominaisuudet ja teot luetaan liitetään kukin yhteen tiettyyn kolminaisuuden persoonaan. 

Kristologisessa perikoreesissa on kyse Kristuksen jumalallisen ja inhimillisen luonnon vastaavanlaisesta keskinäisestä suhteesta.

## Lähteet
* 
* 

### Viitteet
Justus Elias Montell

**Justus Elias Montell** (16. elokuuta 1869 Geta – 6. elokuuta 1954 Turku) oli suomalainen biologi. Montell toimi Åbo Akademin biologisten kokoelmien intendenttinä vuosina 1930&ndash;1954. Filosofian kunniatohtoriksi hänet nimitettiin vuonna 1947.

Ahvenanmaalla syntynyt Montell tuli ylioppilaaksi 1890, valmistui filosofian maisteriksi Helsingin yliopistosta vuonna 1893, jonka jälkeen hän opiskeli kuvataiteita Helsingissä, Tukholmassa, Münchenissä ja Italiassa. Tämän jälkeen hän hakeutui opiskelemaan Evon metsäkouluun, josta valmistuttuaan 1902 hän toimi metsäntarkastajana ja metsänhoitajana muun muassa Muoniossa ja Enontekiöllä. Vuonna 1907 hänet nimitettiin Enontekiön hoitoalueen metsänhoitajaksi ja 1913 Muonion hoitoalueen metsänhoitajaksi. Vuodesta 1930 lähtien hän oli Åbo Akademin biologisen museon intendenttinä.

Varsinaisen leipätyönsä lisäksi Justus Montell oli kasvi- ja perhoskerääjä. Hän lahjoitti aikansa suurimman Pohjolan yksityisen kasvikokoelmansa Åbo Akademille, joka palkkasi päätyöstään eläkkeelle jääneen Montellin hoitamaan yliopiston biologisia kokoelmia. Montell omisti myös laajan täytettyjen lintujen sekä linnunnahkojen  ja munien kokoelman. Montellin ehdotuksesta perustettiin Suomen ensimmäinen luonnonsuojelualue, Mallan luonnonpuisto vuonna 1916.

## Lähteet

## Aiheesta muualla
* Montellin majan esittely Retkipaikka.fi
Appropriaatio

**Appropriaatio** (lat. *appropriatio, *kristinuskon teologiaan, erityisesti kolminaisuusoppiin kuuluva käsite. Sillä tarkoitetaan Kolminaisuudelle yleisesti kuuluvan toiminnan osoittamista yksittäisen persoonan teoksi.

Kolminaisuusopin mukaan pyhässä Kolminaisuudessa persoonat toimivat pääsääntöisesti yhdessä; jokainen jumalallinen teko on Isän ja Pojan ja Pyhän Hengen yhdessä toteuttama teko. Näin esimerkiksi luominen ja pelastus kuuluvat ovat siis Kolminaisuduen yhteisiä tekoja. **Appropriaatiolla **viitataan siihen, että teot luetaan jollekin Kolminaisuuden persoonista ikään kuin tämä olisi teon varsinainen toteuttaja. Näin esimerkiksi luominen approprioidaan eli luetaan Isän, lunastus Pojan, ja pyhitys Hengen työksi, vaikka varsinaisesti jokaisessa näistä toiminnoista koko Kolminaisuus toimii yhdessä.

On olemassa myös sellaisia toimintoja, joiden katsotaan olevan vain tietyille persoonille kuuluvia. Esimerkiksi Kolminaisuuden persoonien keskinäisiä suhteita kuvaavat toiminnot - kuten esimerkiksi se, että Isä synnyttää Pojan ja lähettää Pojan, Poika syntyy Isästä ja Henki lähtee Isästä - ovat vain persoonille itselleen kuuluvia toimintoja. Myös lihaksitulleen Pojan ihmisenä tekemät asiat ovat vain Pojan toimintoja.

## Lähteet
Ruotsalaisuuden päivä

**Ruotsalaisuuden päivä** () on Suomessa 6. marraskuuta vietettävä yleinen liputuspäivä. Päivä juhlistaa suomenruotsalaisten oikeutta käyttää ruotsin kieltä Suomessa. Tarkoituksena on Folktingetin mukaan myös kunnioittaa Suomen kieliryhmien yhteistä kaksikielistä isänmaata.

Päivää vietetään radiossa lähetettävällä pääjuhlalla, ja siihen liittyviä tilaisuuksia vietetään myös muun muassa ruotsinkielisissä kouluissa, joissa juhlintaan kuuluu oleellisena osana äidinkielen laulu ”Modersmålets sång”. Päivää vietetään Ruotsin kuninkaan Kustaa II Aadolfin juliaanisen kalenterin mukaisena kuolinpäivänä, joka on ollut merkittynä almanakkaan Kustaa Aadolfin nimipäiväksi jo 1600-luvulta lähtien. Kustaa II Aadolf kaatui Lützenin taistelussa vuonna 1632, gregoriaanisen kalenterin mukaan 16. marraskuuta.

## Taustaa

Juhlapäivä sai alkunsa, kun vasta perustettu Ruotsalainen kansanpuolue päätti puoluekokouksessaan 8. kesäkuuta vuonna 1908 perustaa erityisen ruotsalaisuuden päivän, jonka tarkoituksena oli vahvistaa ruotsinkielisen kansanosan yhteenkuuluvuuden tunnetta. Päiväksi valittiin kuningas Kustaa II Aadolfin kuolinpäivä, sillä hän oli kaatunut kolmikymmenvuotisessa sodassa, jonka yhteydessä luotiin pohja Ruotsin suurvalta-asemalle. Alkuvuosina juhla keskittyikin voimakkaasti kuninkaan henkilön ympärille. Ruotsissa samaa päivää on vietetty 1800-luvulta saakka nimenomaan kaatuneen kuninkaan muistoksi ja juhlan nimi on Kustaa Aadolfin päivä (*Gustav Adolfsdagen*).

Kieliriitojen värittämällä 1930-luvulla ruotsalaisuuden päivän juhlintaa varjostivat äärimmillään jopa rajuiksi katutappeluiksi kärjistyneet Suomen kieliryhmien väliset kiistat. ”Suomalaisuusintoilijoiden” piirissä päivää pidettiin ”aggressiivisen imperialismin juhlapäivänä”. Aitosuomalaiset ylioppilaat ja lukiolaiset perustivat päivälle vuonna 1932 kilpailevan juhlan, hakkapeliittain päivän.  Toisen maailmansodan aikana pyrittiin korostamaan kansan yhteenkuuluvuutta kielirajoista huolimatta ja myös juhlien järjestäjä vaihtui puoluepolitiikan ulkopuoliseksi Folktingetiksi.

Yliopiston almanakkaan 6. marraskuuta on merkitty liputuspäiväksi vuodesta 1979 lähtien. Nimike *svenska dagen* (*ruotsalaisuuden päivä*) on ollut almanakassa vuodesta 1980.

## Lähteet

## Aiheesta muualla
* Yle Oppiminen: Ruotsalaisuuden päivä 6.11.
* Yle Areena: Ruotsalaisuuden päivä alle minuutissa
* Folktinget om Svenska dagen  
* Svenska Yle Arkivet: Behöver vi svenska dagen? 
* Svenska Yle Vetamix: Varför firas svenska dagen?
StumbleUpon

**StumbleUpon** oli kaupallinen WWW-hakupalvelu, jossa yhdistyivät selainkäyttäjien välisen sosiaalisen verkoston periaatteet valikoista käsin luotaviin blogeihin. Internet-selaimeen asennettava lisäosa loi työkalupalkin, joka automatisoi WWW-sivujen keräämisen, jakelun ja arvioinnin eri kategorioihin perustuvalla menetelmällä. 

StumbleUponin käyttö muistutti television käyttäjille tuttua kanavasurffausta. Rekisteröidyt käyttäjät voivat asentaa StumbleUponin Firefox-, Mozilla Suite- ja Internet Explorer -selaimiin. StumbleUponin avulla käyttäjät arvioivat WWW-sivuja yksinkertaisella "peukalo ylös, peukalo alas"-menetelmällä. Kukin käyttäjä voi luoda kiinnostuksensa kohteita vastaavaan profiilin, jonka perusteella samankaltaisen profiilin omaaville StumbleUpon suositteli hyvät arviot saaneita WWW-sivuja. Arvioita voi tehdä myös kirjallisesti, mutta sivujen luokittelu suosituimmuusjärjestykseen tapahtui kumulatiivisesti käyttäjien "peukalo ylös"-suositusten perusteella.

StumbleUpon saavutti miljoonan käyttäjän rajan heinäkuussa 2006. 

Palvelu lakkautettiin vuonna 2018.

## Lähteet

## Aiheesta muualla
*StumbleUpon kotisivu 
*Unofficial StumbleUpon FAQ
*Advanced Stumbling Wiki
Bhutanin tunnus

**Bhutanin tunnus** symboloi elämänkaarta. Bhutanin valtion virallinen tunnus sisältää buddhalaisuuteen viittaavia heraldisia elementtejä.

## Kuvaus

Ympyrän tai pyörän, chakran, muotoinen kansallistunnus koostuu kaksinkertaisesta timantti-salama-kuviosta (*dorji*) sijoitettuna lootuksenkukan yläpuolelle. Sen yläpuolella on jalokivi, jota ympäröi kaksi lohikäärmettä. Salama edustaa maallisen ja uskonnollisen vallan harmoniaa. Lootus symboloi puhtautta. Jalokivi ilmaisee ylintä valtaa ja kaksi lohikäärmettä, uros ja naaras, viittaavat maan omakieliseen nimeen *Druk Yul* (་), joka merkitsee *"Myrskyn lohikäärmeen maa"*.

## Lähteet

## Aiheesta muualla
* The Himalaya Kingdom 2
Goldie Hawn

**Goldie Jeanne Hawn** (s. 21. marraskuuta 1945 Washington, Yhdysvallat) on yhdysvaltalainen Oscar-palkittu näyttelijä. Hän on näytellyt useissa komediaelokuvissa 1970–1990-luvuilla.

Hawn sai parhaan naissivuosan Oscar-palkinnon vuonna 1969 elokuvasta *[[Kaktuksen kukka]]*.

## Elämä ja ura

Hawn varttui Marylandissa. Valmistuttuaan high schoolista hän opiskeli näyttelemistä American Universityssa. Hän myös opetti tanssia ja tanssi itse kesäteatterin tanssijarivissä ja go-go-tanssijana diskoissa. Television tanssiohjelmasta hänet löydettiin vuosien 1967–1968 tilannekomediaan *Good Morning, World*. Hän wai myös pienen osan Disney-komediassa *Se ainoa ja oikea pelimanniperhe* (1968).

Hawnin läpimurtorooli oli vuosien 1968–1970 komediavarietee-show’ssa *[[Rowan & Martin’s Laugh-In]]*. Sivuosasta hammaslääkärin tyttöystävänä elokuvakomediassa *[[Kaktuksen kukka]]* (1969) Hawn sai sekä Oscarin että Golden Globen. Hawn näytteli samankaltaisia rooleja komedioissa  *Tyttö sopassa* (1970) ja *Tappavat setelit* (1971).

Hawnilla oli pääosa vuoden 1975 komediassa *Shampoo* (1975). Vuoden 1980 elokuvassa *[[Tyttö joka kävi intin]]* Hawn oli sekä pääosassa että tuottajana, ja hän sai roolisuorituksestaan Oscar-ehdokkuuden. Hawnin muita elokuvia 1980- ja 1990-luvulta ovat esimerkiksi *Tyttö joka paiski töitä*, *[[Kuin lintu langalla]]*, *Kuokkavieras*, *[[Kuolema pukee häntä]]* ja *[[Hylättyjen vaimojen kerho]]*. Vuoden 2002 elokuvassa *Kerran bändäri – aina bändäri* Hawn esittää keski-ikäistä bändäriä.

Pitkän tauon jälkeen Hawn esitti äitiä elokuvassa *Snatched* (2017) ja joulumuoria elokuvassa *The Christmas Chronicles* (2018) ja sen jatko-osassa.

Hawn on näytellyt useassa elokuvassa kumppaninsa Kurt Russellin kanssa. Myös Hawnin tytär Kate Hudson on näyttelijä.

Hawn on juutalainen, ja hän harjoittaa buddhalaisuutta.

## Valikoitu filmografia

* Kaktuksen kukka (1969)
* Vapaa kuin perhonen (*Butterflies Are Free*, 1972)
* Kovat ratsastajat (*The Sugarland Express*, 1974)
* Tyttö Petrovkasta (*The Girl from Petrovka*, 1974)
* Shampoo (1975)
* Hempukka ja hunsvotti (1976)
* Tyttö joka tiesi liikaa (*Foul Play*, 1978)
* Tyttö joka kävi intin (1980)
* Vanha suola janottaa (1980)
* Parhaat ystävät (*Best Friends*, 1982)
* Menikö taas pieleen? (*Protocol*, 1984)
* Villikissat (*Wildcats*, 1986)
* Yli laidan (*Overboard*, 1987)
* Kuin lintu langalla (1990)
* Kunnes kuolema erottaa (*Deceived*, 1991)
* Strippari ja poika (*CrissCross*, 1992)
* Kuokkavieras (*Housesitter*, 1992)
* Kuolema pukee häntä (1992)
* Hylättyjen vaimojen kerho (1996)
* Kaikki sanovat I Love You (*Everyone Says I Love You *, 1996)
* Nykistä sekaisin (*The Out-of-Towners*, 1999)
* Suhteet sekaisin (2001)
* Kerran bändäri – aina bändäri (*The Banger Sisters*, 2002)
* Snatched (2017)
* SPF-18 (äänirooli, 2017)
* The Christmas Chronicles (2018)
* The Christmas Chronicles 2 (2020)

## Lähteet

## Aiheesta muualla
Munapää

**Munapää**, oikealta nimeltään **Elihas Starr** on Marvel-kustantamon sarjakuvissa esiintyvä rikollisnero. Hahmon loivat Stan Lee ja Jack Kirby. Munapää esiintyi ensimmäisen kerran *Tales to Astonish*-lehden numerossa 38 (1962).

## Historia

Elihas Starr oli hallitukselle työskentelevä tiedemies, joka jäi kiinni salaisten asiakirjojen varastamisesta. Media risti hänet Munapääksi ja pian vaikutusvaltainen rikollisjärjestön johtaja otti Munapäähän yhteyttä. Munapään tehtäväksi jäi tuhota Henry "Hank" Pym, Muurahaismies. Vaikka Munapää käytti koko teknologista osaamistaan, Muurahaismies onnistui pakenemaan ansoista ja miltei vangitsemaan Munapään. 

Yhä uudelleen Munapää yritti pakkomielteenomaisesti vangita Hank Pymin käyttäen milloin Ampiaista syöttinä tai huijaamalla Muurahaismies taistelemaan Hämähäkkimiestä vastaan. Munapää alkoikin pitää Muurahaismiestä arkkivihollisenaan ja tunsi alemmuudentunnetta tämän edessä. 

Luovuttuaan kostostaan Munapää liittoutui Hullun Haihattelijan ja Nukkemestarin kanssa. Kolmikko rakensi satelliitilta toimivan laseraseen ja kiristi sen avulla rahaa Amerikalta. Kostajat kuitenkin tuhosivat satelliitin Haukansilmän veljen, Barneyn avulla. Barney kuitenkin kuoli tapahtumien aikana. Myöhemmin Munapää yritti saada Miekkamiehen (tuolloin Jacques Duquesne) kaappaamaan Hank Pymin, mutta Haukansilmä tuhosi rikollisten suunnitelmat Goljatin hahmossa. 

Munapää pakeni kuitenkin vankilasta ja yritti mielensiirtolaitteellaan siirtää Pymin älykkyyden osaksi omaansa ja kokeili sitä jopa omaan sisarentyttäreensä, Trish Starriin ennen kuin Hank Pym jälleen voitti Munapään. Kostoksi Munapää asensi pommin Trishin autoon, joka jätti naisen eloon, mutta repi irti tämän toisen käsivarren. 

Myöhemmin Munapää yritti valloittaa NASA:n, mutta epäonnistui Puolustajien väliintulon vuoksi. Piileskellessään Manhattanilla Munapää sai tietää Hank Pymin hermoromahduksesta ja päätti käyttää tätä hyväkseen. Hän pakotti Pahuuden Mestarien avulla Pymin konstruktoimaan ikääntymisen estävää seerumia, mutta Pym rakensikin voimallisen aseen Mestareita vastaan. 

Kostajat saapuivat pian paikalle pelastaamaan päivän, mutta Munapää yritti vielä kerran surmata Pymin ampumalla tätä selkään. Haukansilmän onnistui kuitenkin ampua aseen piippuun yhden nuolen, joka tukki sen ja aiheutti aseen räjähdyksen. Munapää sai surmansa räjähdyksessä.

## Voimat ja varusteet

Vaikka Munapäällä ei ollut lainkaan varsinaisia supervoimia, hän oli huomattavan älykäs robotiikan, fysiikan ja biologian saralla. Tämän lisäksi hän oli nerokas insinööri jolla oli ensiluokkaiset keksijänlahjat. Hän käytti rikollisissa operaatioissaan usein erilaisia suunnittelemiaan aseita, kuten hyönteisten kontrolloimiseen tarkoitettua laitetta, lasersatelliitteja, mielenhallintalaitteita ja robotteja.

## Lähteet

## Aiheesta muualla
*Marvunapp-sivuston osuus Munapäästä 
*MarvelDatabase-sivuston osuus Munapäästä
DigiExpo

**DigiExpo** on viihde-elektroniikan messutapahtuma, joka järjestetään vuosittain pyhäinpäivän viikonloppuna Helsingin Messukeskuksessa samanaikaisesti Skiexpon, BoardExpon, HifiExpon ja Lätkä & Säbä Expon kanssa. DigiExpo järjestettiin ensimmäistä kertaa vuonna 2004. Vuonna 2011 DigiExpossa ja muissa samanaikaisissa tapahtumissa vieraili yli 68 000 kävijää.

DigiExpossa esiteltäviin tuoteryhmiin kuuluvat:
*kotiteatterit
*tietokoneet ja niiden oheislaitteet
*kamerat
*tietokonepelit ja pelikonsolit
*televisiot ja dvd-soittimet
*mediasoittimet
*puhelimet ja navigaattorit
*ohjelmat ja käyttöjärjestelmät
*laajakaistatuotteet ja -palvelut
*älypuhelimet

Tuoteuutuuksien esittelyn lisäksi messuilla on pelihalli. Tietoa viihde-elektroniikasta saa Tietoiskulavalta, jota isännöivät MikroBitti-lehden asiantuntijat.

DigiExpon järjestää Suomen Messut.

## Aiheesta muualla
*Digiexpo.fi
B-Side Ourselves

**B-Side Ourselves** on Skid Row'n EP, joka ilmestyi vuonna 1992. Siinä olevat kappaleet ovat cover-versioita kappaleista jotka olivat levyttäneet Skid Rowia vaikuttaneet bändit.. Kyseinen EP-levy sijoittui numeroksi 58 The Billboard 200 -listalla.
Kappaleella "Psycho Therapy" esiintyy vieraana Taime Downe yhtyeestä Faster Pussycat.
"Delivering the Goods" on live äänitys,jossa esiintyy Skid Rowin lisäksi Judas Priestin laulaja, Rob Halford. Se julkaistiin singlenä ja sisältyi myös Live EP:lle Subhuman Beings on Tour.

## Kappaleet
#
#
#
#
#

## Kokoonpano
* Rob Affuso – rummut
* Sebastian Bach – laulu
* Dave Sabo – kitara
* Scotti Hill – kitara
* Rachel Bolan – basso

## Aiheesta muualla
* 
*
Oksava

**Oksava** on Haapajärven kylä ja taajama. Taajaman väkiluku vuonna 2005 oli 1&nbsp;093 ja pinta-ala 13,6&nbsp;km², josta vettä 0,4&nbsp;km². Asukasluvultaan Oksava on Haapajärven keskustaajaman jälkeen toiseksi suurin taajama.

Oksava sijaitsee noin 9&nbsp;km:n päässä Haapajärven keskustasta ja 20&nbsp;km:n päässä Nivalasta valtatie 27:n ja Aholantien risteyksessä. Kylän halki virtaa Kalajoki, jossa on Oksavan voimalaitos. Oksavalta on löydetty uhrikivi.

Oksavalla on ala-asteen koulu, jossa on noin 60 oppilasta.

## Lähteet